Théophile Thoré-Burger
Étienne-Joseph-Théophile Thoré, lesanvet William Bürger, ha Théophile Thoré-Bürger (23 a viz Even 1807 e La Flèche – 30 a viz Ebrel 1869 e Pariz) a oa ur c'hazetenner hag ur buruteller arzoù gall. A-drugarez dezhañ eo e voe dizoloet en-dro oberenn Vermeer.

E vuhez 
Alvokad e oa. E miz Meurzh 1848 e krouas ar gazetenn bemdeziek La Vraie République, hag a voe berzet buan a-walc'h gant Cavaignac. E miz Meurzh 1849 e krouas Le Journal de la vraie République : burevioù ar gazetenn a voe distrujet d'an 13 a viz Even 1849. Thoré a rankas divroañ hag ez eas da Vrusel. Eno eo e tibabas an anv-pluenn William Bürger. Distreiñ a reas da Frañs goude distaoliadeg ar 15 a viz Eost 1859.

Er bloavezhioù 1830 en doa staget gant ar vicher buruteller arzoù. Sevel a reas a-du gant ar realouriezh, hag e tifennas laborioù livourien evel Jean-François Millet ha Gustave Courbet. E 1866 e lakaas embann un heuliad tri fennad er Gazette des beaux-arts, ma tisplege penaos en doa dizoloet oberenn Vermeer. E 1842, p'edo o weladenniñ ur mirdi e Den Haag, e welas Gwel eus Delft, gant an anv Vermeer. Er bloavezhioù goude e kavas un oberenn all en un dastumad prevez : Ur servijourez o skuilhañ laezh (Plac'h al laezh).

E-pad e vloavezhioù en harlu ez eas war glask oberennoù Vermeer. Ul lodenn anezho a oa anavezet, met roet da livourien all evel Pieter de Hooch. En holl e kavas 70 oberenn diwar zorn Vermeer. Hiziv an deiz e ouezer ne chom nemet 35 livadur bet savet gant Vermeer (en holl en dije livet war-dro 45 taolenn). Dont a reas a-benn memestra da anavezout div drederenn eus livadurioù Vermeer.

Oberennoù
Dictionnaire de phrénologie et de physiognomonie, à l'usage des artistes, des gens du monde, des instituteurs, des pères de famille, des jurés, etc., 1836 
La Vérité sur le parti démocratique, 1840 
Catalogue de dessins des grands maîtres, provenant du cabinet de M. Villenave, 1842
Le Salon de 1844, précédé d'une lettre à Théodore Rousseau, 1844
Dessins de maîtres, Collection de feu M. Delbecq, de Gand, 1845 
Catalogue des estampes anciennes formant la collection de feu M. Delbecq, de Gand, 1845 
La Recherche de la liberté, 1845
Le Salon de 1845, précédé d'une lettre à Béranger, 1845
Le Salon de 1846, précédé d'une Lettre à George Sand, 1846 
Le Salon de 1847, précédé d'une Lettre à Firmin Barrion, 1847 
Mémoires de Caussidière, ex-préfet de police et représentant du peuple, gant Marc Caussidière, 2 levrenn, 1849  1 2
La Restauration de l'autorité, ou l'Opération césarienne, 1852
Dans les bois, 1856
En Ardenne, par quatre Bohémiens. Namur, Dinant, Han, Saint-Hubert, Houffalize, La Roche, Durbuy, Nandrin, Comblain, Esneux, Tilf, Spa, kenlabour, 1856
Trésors d'art exposés à Manchester en 1857 et provenant des collections royales, des collections publiques et des collections particulières de la Grande-Bretagne, 1857
Amsterdam et La Haye. Études sur l'école hollandaise, 1858
Çà & là, 1858
Musées de la Hollande, 2 vol., 1858-1860
Études sur les peintres hollandais et flamands. Galerie d'Arenberg, à Bruxelles avec le catalogue complet de la collection, 1859
Musée d'Anvers, 1862
Trésors d'art en Angleterre, 1862
Van der Meer (Ver Meer) de Delft, 1866
Les Salons : études de critique et d'esthétique, 3 vol., 1893 
Thoré-Bürger peint par lui-même : lettres et notes intimes, 1900 

Ganedigezhioù 1807
Marvioù 1869